ועדת העבודה והרווחה, כנסת 25, פרוטוקול מספר 93, 2023-07-18 00:00

חוה אתי עטייה: בוקר טוב

חוה אתי עטייה:  יום שלישי בשבוע, כ"ט בתמוז תשפ"ג, 18 ביולי 2023

חוה אתי עטייה:  אני מתכבדת לפתוח את ועדת העבודה והרווחה, על סדר היום הצעת חוק שירות אזרחי

חוה אתי עטייה:  חברת הכנסת דבי, את רוצה להגיד כמה מילים?      

דבורה ביטון: האמת שיש לי בעיה עם הנושא משום שזה הגיע אתמול, היועצת שלי ראתה את זה בתשע בערב, אני קיבלתי את זה אחרי לילה, את יודעת, שאנחנו מבלים פה, אני לא צריכה לומר לך

דבורה ביטון:  אני עדיין לא מבינה במה מדובר, מה אני צריכה לדעת על זה, ונראה לי לא הוגן שמגיעים להצבעות כשאפילו לא היה דיון אחד מהותי בנושא

חוה אתי עטייה: אנחנו נשמע את עורך דין יואב ארבל שיציג את החוק והוא ישיב לכל השאלות

יואב ארבל: צוהריים טובים

יואב ארבל:  הבאנו בפניכם הצעת חוק קצרה, לא משהו מאוד ארוך

יואב ארבל:  הצעת החוק באה לטפל בהכרה של הגופים המוכרים

יואב ארבל:  בשירות הלאומי יש לנו היום כ-18,000 מתנדבים וההפעלה שלהם נעשית באמצעות גופים מוכרים

יואב ארבל:  יש שמונה גופים שקיבלו הכרה של השרה, אלה הגופים שממיינים אותם, משימים אותם, מלווים אותם ועושים את כל התהליכים

יואב ארבל:      בשנת 2018 נכנס לתוקף החוק החדש שעשינו, חוק שירות אזרחי, והיו שמונה גופים שהיו קיימים אז, בחוק הוכנסה הוראת מעבר, בסעיף 112, שנתנה לגופים האלה עוד מספר שנים לפעול עד שאנחנו ניערך להכרות לפי סעיף 48 לחוק

יואב ארבל:  אנחנו עובדים על העניין ונמצאים בתוכו

יואב ארבל:  עקב החילופים התכופים של השרים והכנסות לא הצלחנו לגמור את העניין הזה בזמן ולכן אנחנו באים כרגע ומבקשים להאריך את הוראת המעבר בנוגע לגופים המוכרים עד לסוף חודש אוגוסט 2025

חוה אתי עטייה: המנכ"ל רוצה להתייחס? אחר כך יש לי שאלה אליכם

ראובן פינסקי: רק לומר שכמו שאמר עורך דין ארבל, הדבר הזה מסור לסמכותו של השר, בשל החילופים הרבים וחוסר היכולת לקבע מדיניות הדבר הזה נדחה כל העת

ראובן פינסקי:  בעבר קיבלנו הארכה ובעצם כרגע מה שהחוק הזה אומר, שהשירות האזרחי כפי שהוא עובד היום, עם שמונה גופים מוכרים ו-18,000 מתנדבים, ימשיך לעבוד באותה תצורה עד שנסיים לגבש את כל ההמלצות

דבורה ביטון: כיום זה עובר באמצעות גופים?      

ראובן פינסקי: כן, השירות האזרחי היום, כל בת שירות שמשרתת בכנסת או בן שירות שמשרת בכנסת הוא משרת - - -     

דבורה ביטון: כמו 'שולמית' והסגנון הזה?      

ראובן פינסקי: 'שולמית', 'בת עמי', האגודה, כל אלה, יש שמונה גופים מוכרים שהם מנהלים את כל הסביבה של המתנדב, משאבי אנוש והכול, והמתנדב בסוף מתנדב בכנסת, לטובת העניין

ראובן פינסקי:  אנחנו משאירים את הגופים המוכרים ונכנסים לעבודת מטה

דבורה ביטון: יש הרחבה של גופים? היה מכרז, יש שינוי בהתנהלות?      

ראובן פינסקי: כל מה שצריך לקרות בשנתיים הקרובות צריך לטפל בסיפור הזה

דבורה ביטון: אז מה הצעת החוק?      

חוה אתי עטייה: רק להאריך בשנתיים

ראובן פינסקי: להאריך בשנתיים את התוקף, זה הכול, לא לשנות

דבורה ביטון: בעצם לשמר את המצב הקיים למשך שנתיים

חוה אתי עטייה: עד 31 באוגוסט 2025

דבורה ביטון: יש לנו נתונים מבחינת הגופים האלה, האם התפקוד בסדר, האם אין דברים שיכול להיות שאנחנו לא יודעים, האם זה נכון שהם ימשיכו כולם, או שכנראה יש גופים שפחות? כי אין לנו שום נתונים

ראובן פינסקי: כל זה יגיע לתקנות שיגיעו לגבי כמה גופים צריכים להיות

ראובן פינסקי:  הרשות צריכה להמליץ לשרה והשרה מתקנת את זה בתקנות

ראובן פינסקי:  התקנות מגיעות לפה, נכון?      

חוה אתי עטייה: יש לי שאלה, האם כבר יש לכם טיוטה של התקנות?      

ראובן פינסקי: לא

דבורה ביטון: זה לכאורה נשמע פשוט, רק להאריך את המצב הקיים, אבל מצד שני - - -     

חוה אתי עטייה: חברת הכנסת דבי, אני רוצה לשאול שאלה ואז תקבלי את המענה שלך

ראובן פינסקי: יש לנו טיוטה ראשונית של התקנות, לא טיוטה שמוכנה להיות מונחת בוועדה

ראובן פינסקי:  כמובן שעל כל הדברים האלה צריך לדון ביחד עם השרה

חוה אתי עטייה: מדוע עד כה לא הובאו התקנות שאתם מחויבים לסיימן לפני שנה ואני רוצה לדעת לוחות זמנים

חוה אתי עטייה:  אתם יכולים להגיע עוד חמש שנים

ראובן פינסקי: לא, אנחנו מבקשים את ההכרה עד אוגוסט 25' בשביל עד אז לסיים - - -     

חוה אתי עטייה: אבל זה הרבה זמן

ראובן פינסקי: אבל עד אז צריך גם לסיים את כל התהליך של ההכרות

ראובן פינסקי:  אתה רוצה להסביר על התהליך של ההכרות?      

יואב ארבל: רק בכמה מילים

יואב ארבל:  לגבי התקנות, התקנות האלה לא הוקצבו בזמן על ידי החוק, אין להן קציבה, יש תקנות אחרות, אולי מדברים על זה ואפשר לדבר על זה אחרי זה, אבל כמובן שאת זה אנחנו נביא בקרוב כדי שנוכל לגמור את התהליך עד סוף השנתיים

עדה מימון: לא, לא התקנות הוקצבו בזמן, אבל ההכרה שניתנה לכם כהוראת שעה קצובה בזמן, אז מן הסתם אם אנחנו רוצים להמשיך רצף של פקודת הגופים המוכרים צריך היה להביא את התקנות

יואב ארבל: אז, שוב, כמו שאמר המנכ"ל, אנחנו עובדים על זה כבר כמה שנים

יואב ארבל:  היו כמה וכמה שרים שהגיעו והתחלנו עבודה והדברים נקטעו, עכשיו השרה נכנסה לזה באופן מעמיק ואנחנו מקווים שנגיע עם התקנות כמה שיותר מהר לפה

חוה אתי עטייה: אין לוח זמנים פחות או יותר? אולי לעשות עוד ישיבת מעקב, מה קרה מהיום וקדימה, לתת לנו תמונת מצב איפה זה עומד

ראובן פינסקי: בשמחה רבה

ראובן פינסקי:  לנו בתוך הרשות יצרנו לוחות זמנים כי אם ההכרות מסתיימות בתקופה הזאת, במקביל גם אמור לצאת מכרז מרכזי חדש לכל הקצאות התקנים של משרדי הממשלה, זה הדד ליין שלנו לסיים הכול כולל הכול

חוה אתי עטייה: מתי אמור לצאת המכרז?      

ראובן פינסקי: המכרז ייצא לדעתי במהלך 2025, זה מכרז מרכזי של החשב הכללי, במהלך 25'

ראובן פינסקי:  אנחנו גוזרים מהתאריך הזה אחורה, יש לנו גאנט שעשינו לדבר הזה, לא הכנו אותו להציג אותו בוועדה, אבל יש לנו גאנט, אם תרצו ישיבת מעקב בשמחה רבה נבוא לדווח

חוה אתי עטייה: אנחנו נרצה ישיבת מעקב

חוה אתי עטייה:  הם יעדכנו את יושב ראש הוועדה

ראובן פינסקי: בשמחה רבה

חוה אתי עטייה: יש לי שאלה, אני טיפה גולשת, אני עורכת סיורים, לדוגמה במרכזים כמו שמעיה, עמותת על"ה ברשת בנות השירות הלאומי, יש שם חוסר משווע של בני שירות לאומי

חוה אתי עטייה:  הם כל כך מתחננים, דיברתי גם עם השרה, עדיין לא קיבלתי תשובה, למה אי אפשר לגייס בנות שירות לאומי? הכול טוב ויפה, תקנות, עבודה מבורכת, עבודת קודש, אבל כל הסיורים שאני משתתפת בהם, הם מתחננים בפניי לתקנים

חוה אתי עטייה:  היו שלוש בנות, אבל מעבר לזה הם קורסים, בארגונים עם מוגבלים, עם הצרכים המיוחדים

ראובן פינסקי: על"ה ועדי, רק בעדי נגב יש 35 בנות מתנדבות

חוה אתי עטייה: יש ביקוש לשם ובמרכז אין? הייתי בבני ברק

ראובן פינסקי: בבני ברק יש, אני לא זוכר בדיוק כמה

חוה אתי עטייה: היו ארבע בנות שירות לאומי

ראובן פינסקי: בגדול מי שמקצה מימון של תקנים, אישור לעוד בנות שירות יש לו, אין לו מגבלה לגייס בנות שירות, הנושא הוא תקציבי בסופו של דבר

חוה אתי עטייה: זה לא הבעיה של לגייס?      

ראובן פינסקי: לא, העניין הוא תקציבי

חוה אתי עטייה: מי מאשר? האוצר?      

ראובן פינסקי: כל משרד ממשלתי תומך בתחומים של המשרד

ראובן פינסקי:  החינוך מממן את כל תחום החינוך, משרד הבריאות מתקצב את נושא הבריאות וכל אחד מתקצב את התחומים שלו

ראובן פינסקי:  הרשות מתקצבת את אלה שאף אחד לא מתקצב, בתוכם נמצאים גם עמותות הבריאות, אבל אנחנו לא מתקצבים 20 לכל מקום

ראובן פינסקי:  שלווה מממנת 100 ומשהו תקנים של בנות שירות

ראובן פינסקי:  זאת אומרת זה חלק מהתקציב הרגיל שלהם, הם מממנים חלק מבנות השירות והם מקבלים ממשרד הרווחה וחלק ממשרד החינוך

חוה אתי עטייה: לדוגמת עמותת על"ה, מאיפה הם ייקחו?      

ראובן פינסקי: על"ה מקבלים ממשרד החינוך בגלל שיש להם בית ספר עם סמל מוסד, לא ידעתי שזו תהיה השאלה, אבל אני במקרה הייתי שם לפני שבועיים, והם מקבלים ממשרד הרווחה חצאי תקנים לפי מבחני תמיכות שהמשרדים האלה קבעו

ראובן פינסקי:  את השאר הם מממנים בעצמם

ראובן פינסקי:  אני יכול להגיד על"ה ירושלים גדל בשנה הבאה בעוד שמונה תקנים והוא יממן אותם, כי זה מאוד מאוד כדאי לו, זה כוח אדם שדווקא בגלל שהוא לא מיומן והקרבה לגיל, כל כך מיוחד הטיפול שהם יכולים לתת, הטיפול הלא מקצועי, ולכן המקומות האלה גדלים

ראובן פינסקי:  מה שהממשלה מתקצבת היא מתקצבת ומעל זה הגופים רשאים לקנות תקנים

חוה אתי עטייה: הבנתי

חוה אתי עטייה:  שאלה נוספת, איזה פיקוח אתם מבצעים על הגופים האלה שציינת?      

ראובן פינסקי: יש לנו שני ענפי פיקוח

ראובן פינסקי:  האחד, יש לנו אגף פיקוח בתוך הרשות, יש כמה מפקחים ומעת לעת אנחנו גם יוצאים לשטח

ראובן פינסקי:  מעבר לזה לפני כמה שנים הכנסנו חברת בקרה, בדיוק עכשיו זכתה עוד חברת בקרה במכרז, אנחנו נמצאים בקרוב ל-20,000 בקרות כל שנה בכל מקומות השירות, גם בקרות של נוכחות וכאלה וגם בקרות שבודקות דברים נוספים, דירות, תנאים, האם התפקיד הוא באמת התפקיד שנעשה

ראובן פינסקי:  עכשיו זכתה במכרז חברה חדשה שתטפל בכל הנושא של הבקרה והכנסנו שם עוד הרבה יותר בקרות עומק

ראובן פינסקי:      דיברת על על"ה, אחד הדברים שאנחנו מקפידים מאוד זה שהבנות והבנים יקבלו מעטפת של ליווי רגשי כמו שצריך, אחת לשבועיים עובדת סוציאלית שיושבת איתם

ראובן פינסקי:  שהתפקיד הוא באמת התפקיד, שלא עושים אביוז לתפקידים, שהם לא פתאום עובדים בניקיון, או במטבח, לפעמים זה יכול לקרות עם כוח אדם זול

ראובן פינסקי:  אנחנו נמצאים כל שנה כמעט בכל מקומות השירות עם בקרה שכולה מתועדת, נכנסת אצלנו למערכות המחשוב שלנו ואנחנו הולכים ומשכללים גם את הסיפור הזה

חוה אתי עטייה: מי שרוצה להאריך את השירות, זה אתם נותנים את האישור?      

ראובן פינסקי: להאריך אפשר עד שנתיים, זה החוק, אין קבע עדיין

ראובן פינסקי:  עמוס חורב, כשנכנסתי לתפקיד אמר לי, דבר ראשון, תקבע מילואים לשירות לאומי

ראובן פינסקי:  אני בעד, האוצר פחות

עדה מימון: חשוב לי להדגיש, זה נאמר בין השורות, התוקף של החוק שנתן את ההארכה היה עד אפריל 22' כשלמעשה באפריל 22' כבר לא הייתה את ההכרה לפי הסעיף, אבל הבנתי שהייתה חוות דעת משפטית שנתנה לכם הכרה עד סוף שנת השירות הזאת, נתנה את ההארכה, כלומר עד אוגוסט, וכרגע אתם מבקשים בהצעת החוק להאריך את הרצף של התקופה עד ל-2025

עדה מימון:  נכון? כרגע אתם פועלים מכוח חוות דעת שהאריכה את התוקף

יואב ארבל: אני רוצה להבהיר בדיוק מה היה

יואב ארבל:  לקראת זה שראינו שנגמרת הוראת המעבר גובשה הצעת חוק על ידי הרשות ועברה גם ועדת שרים והגיעה לכנסת הקודמת

יואב ארבל:  לצערנו היא לא נדונה בכנסת הקודמת, היא לא עברה בקריאה ראשונה, בגלל כל הקונסטלציה הפוליטית, ולכן אנחנו עשינו מהלך בתוך החוק הקיים באישור המשנה ליועצת המשפטית לממשלה שאפשר לנו לעשות הכרות זמניות עד שאנחנו נגיע לפה

חוה אתי עטייה: מישהו רוצה עוד להציג דברים ולהגיד משהו? לשאול שאלה?      

דבורה ביטון: אני בדיוק מדברת איתם, מאוד קשה לי כשאתה בא ואומר להאריך לשנתיים כשאין בפניי מה היה בתקופה הקודמת

חוה אתי עטייה: הוא יאמר לך

דבורה ביטון: כן, אבל גם כשהוא אומר לי, אני רוצה לדעת מבחינת נתונים, צריך לדעת כמה זה נכון, והשאלה אם זה נכון עכשיו, כשאני שומעת עכשיו וגם צריך להצביע

חוה אתי עטייה: יש פרוטוקול, יש נוכחות

חוה אתי עטייה:  אנחנו רושמים פרוטוקול, יש נוכחות, יש הכול, יועצת משפטית

חוה אתי עטייה:  מה, הם מעבירים נתונים מהאוויר?      

דבורה ביטון: לא, לא עניין של מעבירים נתונים, את פעם עשית סיור? את בדקת? את ראית? את ישבת עם אנשים שם? בסופו של יום אני - - -      

ראובן פינסקי: אגב זו הזדמנות מצוינת להזמין את הוועדה לסיור בשירות הלאומי, נשמח מאוד לארח אתכם

דבורה ביטון: אז למה זה לא קורה לפני?      

ראובן פינסקי: הזמנו בעבר, חברת הכנסת

חוה אתי עטייה: גם היה דיון בעניין המסגרות החוץ ביתיות, הפנימיות, את טענת שצריך לעשות סיור, עד כה לא היה שום סיור

חוה אתי עטייה:  אז עכשיו יהיה אוגוסט, פגרת קיץ, נלך לעשות סיור, מה הבעיה?      

דבורה ביטון: אבל, אתי, את מבלבלת בין שני הדברים

דבורה ביטון:  את מביאה לי משהו בתשע בערב, כשאפילו גם אם אני רוצה לבדוק - - -     

חוה אתי עטייה: למה, משהו חדש כאן?      

דבורה ביטון: כן, את מצביעה עכשיו לשנתיים

חוה אתי עטייה: יש הרבה נושאים שזה מהרגע להרגע

דבורה ביטון: את מצביעה לשנתיים, את לא מצביעה לעוד חצי שנה כשעוד חצי שנה נבדוק

דבורה ביטון:  את נותנת בלנקו פה לשנתיים

דבורה ביטון:  למה הדבר הזה?      

עדה מימון: חשוב להדגיש, כמו שנאמר, השנתיים זה לא להביא את התקנות, השנתיים זה לסיים את הליך ההכרה באותם גופים

עדה מימון:  אני מניחה שתגיעו אלינו הרבה לפני תום השנתיים עם התקנות

יואב ארבל: עם התקנות נגיע ממש בקרוב, אנחנו נצטרך שכל המערכת תיערך

יואב ארבל:  בשביל שבעוד שנתיים יהיו גופים חדשים אנחנו נצטרך לגמור את זה הרבה לפני

חוה אתי עטייה: דבי, אנחנו גם מקיימים, מתי שתרצי נעשה ישיבת מעקב

עדה מימון: לא, השאלה עוד איזה נתונים חסרים לך

עדה מימון:  הם הציגו ואמרו שמונת הגופים שעבדו ערב החוק המשיכו לעבוד בכל תקופת המעבר והם אלה שימשיכו

ראובן פינסקי: אם אני יכול לענות

ראובן פינסקי:  כרגע בהצעת החוק שמונחת פה אין שום שינוי ממה שהיה בחמש השנים האחרונות, אותם הגופים שהיו ימשיכו לעבוד

ראובן פינסקי:  אם לא נביא את הצעת החוק ב-1 בספטמבר אין שירות לאומי, אף גוף מוכר לא יוכל להמשיך לעבוד

ראובן פינסקי:  אנחנו לא משנים פה מדיניות

ראובן פינסקי:  בעתיד נבוא לוועדה גם עם התקנות ונציג אותן ואז יהיו גם נושאי המדיניות שאנחנו נביא בפני הוועדה כמובן

ראובן פינסקי:       כרגע מה שאנחנו עושים, אנחנו אומרים שהשירות הלאומי עובד עד עתה עם שמונה גופים מוכרים, היה אמור לפוג תוקף ההכרה שלהם, אנחנו מבקשים להאריך את ההכרה הזאת בשנתיים

ראובן פינסקי:  אין פה שום שינוי

עדה מימון: לא תהיה הכרה בגופים חדשים בתקופה הזאת, חשוב להדגיש

ראובן פינסקי: בשום אופן לא

ראובן פינסקי:  ממש לא

ראובן פינסקי:  לא תהיה הכרה בגופים חדשים

דבורה ביטון: אני אגיד כזה דבר, אני סיכמתי עם הרב אייכלר שאת ההסתייגויות שלנו אנחנו נעלה ישירות למליאה וברשותכם אני לא אשתתף בהצבעה

דבורה ביטון:  כלומר אין בעיה, אתם תצביעו, מי שצריך להצביע יצביע, אני אישית לא אשתתף כי אני לא נוהגת להשתתף בדברים כשאני לא מרגישה שאני – בהצלחה, אין בעיה, מה שתחליטו

חוה אתי עטייה: בסדר

עדה מימון: אז אני קודם כל אקריא את נוסח הצעת החוק ואז נעבור להסתייגויות

עדה מימון: יש לנו חמש הסתייגויות של סיעת יש עתיד, הם מבקשים להוסיף סיומת מסוימת לסעיף

עדה מימון:  בהסתייגות הראשונה הם מבקשים שבהינתן כי הוראות התקופה האמורה תיחשב לכל גוף מוכר שכבר קיבל הכרה ערב התחילה לפי תקנות הביטוח הלאומי, לרבות בנות שירות לאומי בהתנדבות מכל גוף שהוא

עדה מימון:  מי בעד?     

דבורה ביטון: אבל אמרנו שאת ההסתייגויות מעלים למליאה

עדה מימון: כדי להעלות הסתייגות למליאה הוועדה צריכה לדחות אותן

דבורה ביטון: אני בעד ההסתייגות

דבורה ביטון: בעד – 1 

דבורה ביטון: נמנעים – אין 

עדה מימון: ההסתייגות נפלה, אין רוב

עדה מימון:  לכן היא עולה למליאה ולא משתלבת בנוסח

עדה מימון:  כשיש תיקו זה נופל, צריך רוב

עדה מימון:       ההסתייגות הבאה, הם מבקשים להוסיף שהוראות סעיף זה יחולו גם על גופים בהם מתנדבות בנות שירות לאומי שטרם הוכרו על ידי הביטוח הלאומי

עדה מימון: בעד – 1 

עדה מימון: נמנעים – אין 

עדה מימון: ההסתייגות נפלה ולכן היא תעלה למליאה

עדה מימון:  הסתייגות נוספת, אחרי יום ז' באלול התשפ"ה יבוא או לתקופה מאוחרת יותר שתאושר על ידי ועדת העבודה והרווחה

חוה אתי עטייה: מי בעד? מי נגד?      

חוה אתי עטייה: בעד – 1 

חוה אתי עטייה: נמנעים – אין 

עדה מימון: ההסתייגות נפלה ותעלה למליאה

עדה מימון:  הסתייגות נוספת, בסופו יבוא 'ואולם במקרים של תקופת בחירות יתווספו מספר ימי התקופה האמורה באופן אוטומטי לתקופת הוראת השעה'

חוה אתי עטייה: מי בעד? מי נגד?      

חוה אתי עטייה: בעד – 1 

חוה אתי עטייה: נמנעים – אין 

עדה מימון: וההסתייגות האחרונה, בתום התקופה יפורט בפני ועדת העבודה והרווחה של הכנסת מספר הגופים וההליך בו הם אושרו

חוה אתי עטייה: מי בעד? מי נגד?      

חוה אתי עטייה: בעד – 1 

חוה אתי עטייה: נמנעים – אין 

עדה מימון: אני גם אציין שיש לנו בקשות רשות דיבור של סיעת העבודה

עדה מימון:  זהו, אז יש לנו חמש הסתייגויות שנפלו ועולות למליאה ואפשר להצביע על נוסח כפי שהקראנו

חוה אתי עטייה: אנחנו רוצים להצביע על הצעת החוק

חוה אתי עטייה:  מי בעד? מי נגד? מי נמנע?      

חוה אתי עטייה: בעד – 1 

חוה אתי עטייה: נמנעים – אין 

חוה אתי עטייה: ההצעה אושרה

ראובן פינסקי: תודה רבה